Apstiprināta ar DU rektora p.i.

2022.gada 13.maija rīkojumu Nr.4-4/63

NOSLĒGUMA DARBU IESNIEGŠANAS KĀRTĪBA PLAĢIĀTISMA KONTROLEI DAUGAVPILS UNIVERSITĀTĒ

1. Lai nodrošinātu vienotas DU studiju noslēguma darbu plaģiātisma kontroles sistēmas izveidi, studiju noslēguma darbu (kvalifikācijas darbs, diplomdarbs, bakalaura vai maģistra darbs, turpmāk tekstā – noslēguma darbs) elektronisko versiju iesniegšana un glabāšana Daugavpils Universitātes Informatīvajā sistēmā (turpmāk tekstā – DUIS) ir obligāta visiem DU studējošajiem.
2. Visi noslēguma darbi elektroniskā veidā tiek glabāti DUIS ar ierobežotām DUIS lietotāju piekļuves tiesībām.
3. Noslēguma darba elektronisko kopiju studējošais sagatavo kā vienu dokumentu PDF (Portable document format) formātā un augšupielādē DUISā, izmantojot savu lietotājvārdu un paroli.
4. PDF kopija jāsaglabā ar nosaukumu, kuru veido DU identifikators

– divu burtu kods – DU, apakšsvītras simbols, noslēguma darba aizstāvēšanas gads (4 cipari), apakšsvītras simbols, vārds, apakšsvītras simbols, uzvārds, apakšsvītras simbols un zinātnisko darbu identifikators: bakdarbs, magdarbs, kvaldarbs, piem.: DU\_2014\_gunars\_mednis\_magdarbs. Faila nosaukums nedrīkst saturēt diakritiskās zīmes (mīkstinājuma zīmes, garumzīmes) un kirilicas burtuzīmes.

1. Saskaņā ar Gala/Valsts pārbaudījumu sarakstu, fakultātes administrācija nosaka katrai studiju programmai noslēguma darbu augšupielādēšanas termiņu (ne vēlāk kā 5 darba dienas pirms noslēguma darba aizstāvēšanas).
2. Pēc elektroniskās kopijas augšupielādēšanas studējošais iesniedz noslēguma darbu noformētu atbilstoši metodiskajiem norādījumiem papīra formātā Studiju daļas Studējošo servisa centrā (ar studējošā un darba vadītāja parakstiem) līdz tās noteiktajam noslēguma darbu iesniegšanas termiņam. Studiju daļas Studējošo servisa centra darbiniekam, pieņemot noslēguma darbu papīra formātā, jāpārliecinās, ka darbs ir ievietots DUISā.
3. Noslēguma darbu salīdzināšanai tiek lietota WCopyFind programma, kura salīdzina sakrītošas simbolu virknes izvēlētajos

dokumentos. Fakultāšu dekāniem gala/valsts pārbaudījumu laikā jāielogojas WCopyFind programmā, jāsaņem noslēguma darbu salīdzināšanas rezultātus katrā fakultātes studiju programmā un jānosūta informācija studiju programmu direktoriem.

1. Ja noslēguma darbu salīdzināšanas procesā ir konstatētas plaģiāta pazīmes (skat.: [http://www.plagiarism.org/),](http://www.plagiarism.org/)) divu darba dienu laikāfakultātes dekāns izveido un ar rīkojumu apstiprina Ekspertu komisiju, kurās sastāvā ir studiju programmas direktors, studiju virziena vadītājs, katedras vadītājs/institūta direktors. Ekspertu komisija trīs darba dienu laikā izskata ziņojumu un iesniedz priekšlikumus par studējoša atbildību fakultātes dekānam. Ekspertu komisijas sēdes tiek protokolētas, protokolu raksta katedras/institūta lietvedis.